**Likumprojekta "Grozījumi likumā "Par valsts un pašvaldību zemes īpašuma tiesībām un to nostiprināšanu zemesgrāmatās"" sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ar Ministru kabineta 2015. gada 20. novembra rīkojumu Nr. 734 apstiprināta Koncepcija par Nekustamā īpašuma valsts kadastra informācijas un Valsts vienotās datorizētās zemesgrāmatas vienotas sistēmas izveidi (turpmāk – Koncepcija), paredzot Tieslietu ministrijai uzdevumu līdz 2016. gada 15. novembrim iesniegt Ministru kabinetā šā rīkojuma 1. punktā minētā koncepcijas risinājuma varianta īstenošanai nepieciešamos grozījumus normatīvajos aktos.  Ar tieslietu ministra 2016.gada 5.februāra rīkojumu Nr. 1-1/45 "Par Koncepcijas par Nekustamā īpašuma valsts kadastra informācijas un Valsts vienotās datorizētās zemesgrāmatas vienotas sistēmas izveidi ieviešanu" apstiprināti principi, kas piemērojami ieviešot Koncepciju, tostarp, paredzot, ka netiek pieprasīta personai informācija vai dokumenti, kas ir citas iestādes, konkrēti Valsts zemes dienesta rīcībā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Zemesgrāmatu likums noteic, ka zemesgrāmatās nostiprina (koroborē) tiesības uz nekustamiem īpašumiem, saprotot ar tiesībām arī tiesību nodrošinājumus un aprobežojumus, ja no likuma satura un tiešā jēguma neizriet pretējais. Zemesgrāmatas ir visiem pieejamas, un to ierakstiem ir publiska ticamība. Savukārt Nekustamā īpašuma valsts kadastra likuma (turpmāk – Kadastra likums) mērķis ir nodrošināt sabiedrību ar aktuālu kadastra informāciju par visiem valsts teritorijā esošajiem nekustamajiem īpašumiem, to objektiem, zemes vienības daļām un to īpašniekiem, tiesiskajiem valdītājiem, lietotājiem, nomniekiem.  Valsts kontrole 2010.gada 1.aprīļa revīzijas ziņojumā Nr.5.1-2-15/2009 „Valsts zemes dienesta sniegto pakalpojumu pieejamība, kvalitāte un atbilstība normatīvo aktu prasībām” konstatēja, ka Nekustamā īpašuma valsts kadastra informācijas sistēmā (turpmāk - Kadastra informācijas sistēma) un Valsts vienotajā datorizētajā zemesgrāmatā (turpmāk – Datorizētā zemesgrāmata) reģistrētie dati nav pilnīgi, savstarpēji atbilstoši un pareizi, uzdodot Tieslietu ministrijai izstrādāt pasākumu plānu, iesaistot arī atbildīgās institūcijas, lai konstatētu un labotu neatbilstošos un kļūdainos ierakstus informācijas sistēmās un novērstu turpmāk to rašanās cēloņus.  Lai uzsāktu Valsts kontroles dotā uzdevuma izpildi, Tieslietu ministrija izstrādāja un virzīja vienotā paketē grozījumus vairākos likumos – Kadastra likumā, Zemesgrāmatu likumā un likumā "Par nekustamā īpašuma ierakstīšanu zemesgrāmatās", kas stājās spēkā 2015.gada 1.janvārī un ir uzskatāmi par sākotnējiem pasākumiem, kas vērsti uz nekustamā īpašuma objektu atsevišķu reģistrācijas procesu pārskatīšanu un Kadastra informācijas sistēmas un Datorizētās zemesgrāmatas informācijas apmaiņas procesu pārkārtošanu, veidojot slēgumu starp Kadastra informācijas sistēmu un Datorizēto zemesgrāmatu, kas ir saglabājams un pilnveidojams. Tādējādi tika pilnveidots informācijas apmaiņas process deviņu dažādu ar nekustamā īpašuma objekta reģistrāciju saistītu procedūru gadījumos. Vienlaikus tika virzīta Koncepcija par Nekustamā īpašuma valsts kadastra un Valsts vienotās datorizētās zemesgrāmatas vienotas informācijas sistēmas izveidi (turpmāk – Koncepcija), kas Ministru kabinetā apstiprināta 2015.gada 20.novembrī ar rīkojumu Nr.734, atbalstot II. risinājuma variantu, kas paredz sinhronizētas Kadastra informācijas sistēmas un zemesgrāmatas izveidi, uzlabojot savstarpējo datu apmaiņas iespējas un jaunas Nekustamā īpašuma valsts kadastra informācijas sistēmas izveidi ar mērķi uzlabot abu informācijas sistēmu datu kvalitāti, mazināt administratīvo slogu personām, vienlaikus paredzot abu minēto informācijas sistēmu ciešāku sadarbību un integrāciju, nodalot atbildību par datiem.  Ar 2014.gada 30.oktobra likumu "Grozījumi "Nekustamā īpašuma valsts kadastra likumā"", kas stājās spēkā 2015.gada 1.janvārī, no Nekustamā īpašuma valsts kadastra likuma izslēgts regulējums par kadastra izziņas izsniegšanu. Tāpat no 2015.gada 1.janvāra ar Ministru kabineta 2014.gada 23.decembra sēdē pieņemtajiem grozījumiem Ministru kabineta 2012.gada 10.janvāra noteikumos Nr.46 „Nekustamā īpašuma valsts kadastra informācijas pieprasīšanas un izsniegšanas kārtība” svītrots regulējums par kadastra izziņas sagatavošanu un izsniegšanu.  Kopš minēto grozījumu stāšanās spēkā personas kadastra izziņās iekļauto datu apjomu var saņemt kā tipveida kadastra informāciju, kas saskaņā ar Ministru kabineta 2012.gada 10.janvāra noteikumu Nr.46 „Nekustamā īpašuma valsts kadastra informācijas pieprasīšanas un izsniegšanas kārtība” 3.1.apakšpunktu ir nestandartizētā formā strukturēti dati, un kuras apjoms ir publicēts Dienesta tīmekļa vietnē. Šāda tipveida kadastra informācija satur to pašu informāciju, kas ietverta kadastra izziņā. Šobrīd gadījumos, kad normatīvajos aktos ir minēta kadastra izziņas izsniegšana, līdz attiecīgu grozījumu veikšanai Dienests nodrošina iepriekš kadastra izziņā iekļautās informācijas sagatavošanu un izsniegšanu kā tipveida informāciju no Kadastra informācijas sistēmas, tādējādi nodrošinot nepieciešamās kadastra informācijas sagatavošanu un izsniegšanu. Pastāvot tehniskajam risinājumam, kas jau vairāk kā divus gadus nodrošina zemes robežu plāna iegūšanu Valsts zemes dienestā un zemesgrāmatu nodaļas sadarbības ietvaros nepastarpināti, nav pamats to neattiecināt uz valstij un pašvaldībām piederošiem vai piekrītošiem zemes gabaliem.  Likumprojekts "Grozījumi likumā "Par valsts un pašvaldību zemes īpašuma tiesībām un to nostiprināšanu zemesgrāmatās" (turpmāk – likumprojekts) paredz svītrot normas, kas satur norādi uz Dienesta kadastra izziņu, aizstājot ar informāciju no Kadastra informācijas sistēmas.  Vienlaikus jānorāda, ka ar 2014.gada 30.oktobra likumu "Grozījumi likumā "Par nekustamā īpašuma ierakstīšanu zemesgrāmatās"", kas stājās spēkā 2015.gada 1.janvārī, no likuma "Par nekustamā īpašuma ierakstīšanu zemesgrāmatās" izslēgts regulējums par zemes robežu plāna un kadastra izziņas pievienošanu nostiprinājuma lūgumam, nosakot, ka zemesgrāmatu nodaļas tiesnesis nekustamā īpašuma ierakstīšanai nepieciešamo zemes robežu plānu iegūst Nekustamā īpašuma valsts kadastra informācijas sistēmā. Ieskatīšanās Nekustamā īpašuma valsts kadastra informācijas sistēmā pielīdzināma attiecīgo ziņu iegūšanai no dokumenta papīra formā. Attiecīgi ar 2014.gada 23.decembrī pieņemtajiem grozījumiem Ministru kabineta 2011.gada 27.decembra noteikumos Nr.1019 „Zemes kadastrālās uzmērīšanas noteikumi” svītrots regulējums par sagatavojamiem zemes robežu plānu, apgrūtinājumu plānu un zemes vienības daļas robežu plānu eksemplāriem, kas bija paredzēti iesniegšanai zemesgrāmatu nodaļā.  Likumprojektā attiecīgi precizētas normas, kas paredz zemes robežu plānu pievienošanu.  Likumprojekts atbilstoši Koncepcijai paredz pilnveidot regulējumu attiecībā uz apgrūtinājumu ierakstīšanu. Turpmāk Datorizētā zemesgrāmata uzturēs informāciju vienīgi par tiem lietu tiesību apgrūtinājumiem, kas īpašumam rodas no līguma, testamenta vai tiesas lēmuma, un kuru ierakstīšana zemesgrāmatā izriet no Civillikuma un *numerus clausus* principa. Vienlaikus ņemot vērā reformas ietvaros noteiktos īpašuma aprobežojumus un apgrūtinājumus - visbiežāk ceļa servitūta, retāk ēku un ūdens lietošanas servitūtus, un šo aprobežojumu un apgrūtinājumu īpašo statusu gan reformas regulējošajos normatīvajos aktos, gan arī nekustamā īpašuma ierakstīšanas normatīvajos aktos, saglabāts izņēmums, kas noteic, ka šie apgrūtinājumi kā ceļa servitūtu teritorijas zemesgrāmatas nodalījuma III daļas I iedaļā kā atzīmes ir ierakstāmi arī turpmāk, lai neradītu riskus tiesiskās paļāvības principa nodrošināšanai, kā arī ņemot vērā, ka šie īpašuma aprobežojumi un apgrūtinājumi ir būtiski nekustamā īpašuma izmantošanai pēc būtības, un to ierakstīšana zemesgrāmatā dod papildu garantiju. Līdz ar to, nodrošinot Zemesgrāmatu likumā plānotā regulējuma (skatīt likumprojekta "Grozījumi Zemesgrāmatu likumā" 1.pantu attiecībā uz likuma 17.panta pirmās daļas 1.punkta b) apakšpunkta papildināšanu) savstarpēju saskaņošanu uzziņā turpmāk norādāmi tie apgrūtinājumi, kuru ierakstīšanu paredz Zemesgrāmatu likums.  Vēršam uzmanību, ka Kadastra informācijas sistēmā uzturēs informāciju par objekta apgrūtinājumiem (aizsargjoslas, apgrūtinātās teritorijas), kas attiecas uz objektiem nevis uz īpašumiem. Paredzēts nodalīt institūciju atbildību, nosakot, ka Dienests atbilstoši tā kompetencei un atbildības sadalījumam Kadastra informācijas sistēmā reģistrē kadastra objektu apgrūtinājumus, kas noteikti uz likuma pamata, kā arī ēku (skata tiesība, pārkares būves tiesība, izlejas tiesība, gaismas tiesība ), ūdens lietošanas un ceļa servitūta teritorijas.  Uz likuma pamata izveidotie kadastra objektu apgrūtinājumi turpmāk tiks iekļauti un uzturēti Kadastra informācijas sistēmā. Minētais regulējums attiecināms arī uz kadastra objektiem, kam noteikts kultūras pieminekļa statuss. Nodrošinot minētās informācijas uzturēšanu vienas iestādes pārziņā, informācija netiks dublēta un mazināsies administratīvais slogs arī institūcijām, kurām minētie apgrūtinājumi jāreģistrē abās informācijas sistēmās. |
| 3. | Projekta izstrādē iesaistītās institūcijas | Tieslietu ministrija, Dienests, Tiesu administrācija, zemesgrāmatu nodaļu tiesneši. Atsevišķos jautājumos regulējuma izstrādei tika pieaicināti Kultūras ministrijas un Ekonomikas ministrijas eksperti. |
| 4. | Cita informācija | Nav |
|  | | |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nekustamā īpašuma valsts kadastra informācijas sistēmā uz 2017.gada 1.janvāri reģistrēti aptuveni 1,40 milj. nekustamo īpašumu un 821 041 unikālas personas, kas reģistrētas kā zemes īpašumu, ēku (būvju) īpašumu vai dzīvokļa īpašumu īpašnieki, bet, ja tādu nav, tiesiskie valdītāji  vai  lietotāji;  Valsts vienotā datorizētā zemesgrāmatā reģistrēti 1.25 milj. nekustamo īpašumu.  Privātpersonas (fiziskās personas un privāto tiesību juridiskās personas), kā arī visas valsts pārvaldes iestādes (valsts un pašvaldību institūcijas), kuras plāno iegūt īpašumā nekustamo īpašumu. Kadastra informācijas sistēmā reģistrēti 1,40milj. īpašumu, savukārt zemesgrāmatā ierakstīti 1,25 milj. Līdz ar to likumprojekta citas sabiedrības mērķgrupa ir Kadastra informācijas sistēmā reģistrēto 150 000 nekustamo īpašumu, bet zemesgrāmatā vēl neierakstīto nekustamo īpašumu īpašnieki. |
| 2. | Tiesiskā regulējuma ietekme uz tautsaimniecību un administratīvo slogu | Pilnveidotais Datorizētās zemesgrāmatas un Kadastra informācijas sistēmas informācijas apmaiņas process, ar ko paplašināts informācijas un datu apjoms, kuru Dienests no Kadastra informācijas sistēmas nodod zemesgrāmatai tiešsaistes datu pārraides režīmā, lai zemesgrāmatā ierakstītu zemes nekustamos īpašumus. Nekustamā īpašuma īpašniekam šajos gadījumos nav jāiesniedz dokumenti vai ziņas, kas ir Valsts zemes dienesta rīcībā.  Tiek mazināts administratīvais slogs institūcijām, izslēdzot nepieciešamību iesniegt papildu dokumentus, kas satur valsts informācijas sistēmās pieejamu informāciju. |
| 3. | Administratīvo izmaksu monetārs novērtējums | Noteikumu projektā ietvertajam tiesiskajam regulējumam ir ietekme uz administratīvajām izmaksām (naudas izteiksmē).  Kopā likumprojekta ietekmē administratīvais slogs un administratīvās izmaksas tautsaimniecībā samazināsies par 00000 *euro*. |
| 4. | Cita informācija | Likumprojektu pavadošās likumprojektu kopā iekļautā regulējuma kopējais administratīvo izmaksu apjoms ir **1 923 234,96 euro.** |
|  | | |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **n-tais gads** | | Turpmākie trīs gadi (*euro*) | | |
| **n+1** | **n+2** | **n+3** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: |  |  |  |  |  |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: |  |  |  |  |  |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija |  | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Tieslietu ministrijai nepieciešams izstrādāt grozījumus šādos normatīvajos aktos:  Grozījumi Nekustamā īpašuma valsts kadastra likumā, paplašinot tās informācijas apjomu, kuru zemesgrāmatas saņem no Dienesta tiešsaistes datu apmaiņas režīmā, kā arī paredzot atsevišķus gadījumus, kad zemesgrāmata pārsūta personas nostiprinājuma lūgumu izmaiņu veikšanai kadastra informācijas sistēmā, pilnveidojot iestāžu informācijas apmaiņu.  Grozījumi Zemesgrāmatu likumā, paplašinot tās informācijas apjomu, kuru zemesgrāmatas saņem no Dienesta tiešsaistes datu apmaiņas režīmā, kā arī, radītas jaunas procedūras, kad personas nostiprinājuma lūgums zemesgrāmatu nodaļai uzskatāms par iesniegumu Dienestam kadastra datu reģistrācijai vai aktualizācijai, pilnveidojot iestāžu informācijas apmaiņu.  Grozījumi likumā "Par nekustamā īpašuma ierakstīšanu zemesgrāmatās", nosakot ēku reģistrācijas gadījumos, kad normatīvie akti neparedz veikt būves kadastrālo uzmērīšanu, ierakstīšanai zemesgrāmatā nepieciešamā informācija tiek iegūta no Kadastra informācijas sistēmas.  Grozījumi likumā "Par kultūras pieminekļu aizsardzību", nosakot, ka kultūras pieminekļa teritorija kā apgrūtinājums turpmāk reģistrējama tikai Kadastra informācijas sistēmā.  Grozījumi Ministru kabineta 2012.gada 10.aprīļa noteikumos Nr. 263 "Kadastra objekta reģistrācijas un kadastra datu aktualizācijas noteikumi", paredzot regulējumu attiecībā uz gadījumiem, kad nebūs noteikta servitūta teritorija, pirmās grupas ēkas reģistrācijai uz deklarācijas pamata.  Grozījumi Ministru kabineta 2015.gada 22.decembra noteikumi Nr. 787 "Valsts zemes dienesta maksas pakalpojumu cenrādis un samaksas kārtība", paredzot mazināt pakalpojumu apmaksas termiņus integrēto procedūru ar zemesgrāmatu gadījumos.  Grozījumi Ministru kabineta 2011.gada 27.decembra noteikumu Nr.1019 „Zemes kadastrālās uzmērīšanas noteikumi”, paredzot regulējumu, lai mērnieks varētu pārbaudīt personas identitāti un izdarīt attiecīgu apliecinājumu iesniegumā.  Grozījumi Ministru kabineta 2006.gada 31.oktobra noteikumos Nr.898 "Noteikumi par zemesgrāmatu nostiprinājuma lūguma formām", paredzot nostiprinājuma lūguma formas, kas vienlaikus kalpos kā iesniegums datu aktualizācijai arī Kadastra informācijas sistēmā.  Ministru kabineta noteikumu projekti tiks izstrādāti pēc likumprojekta pieņemšanas Saeimā 2.lasījumā. |
| 2. | Atbildīgā institūcija | Tieslietu ministrija, Dienests, Tiesu administrācija, zemesgrāmatu nodaļas |
| 3. | Cita informācija | Likumprojekts virzāms vienotā paketē ar likumprojektiem "Grozījumi Nekustamā īpašuma valsts kadastra likumā", "Grozījumi likumā "Par nekustamā īpašuma ierakstīšanu zemesgrāmatās", "Grozījumi Zemesgrāmatu likumā", "Grozījumi likumā "Par kultūras pieminekļu aizsardzību"". Vienlaikus izstrādājams Tieslietu ministrijas iekšējs normatīvais akts (kārtība), kādā Dienests un zemesgrāmatu nodaļas apmainīsies ar informāciju un dokumentiem. Atzīmējams, ka kārtības mērķis nepārskatīs ārējos normatīvajos aktos noteikto nepieciešamo dokumentu klāstu, bet noteiks ārējos normatīvajos aktos noteikto dokumentu nosūtīšanas kārtību. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ministrijas tīmekļvietnē [www.tm.gov.lv](http://www.tm.gov.lv) sadaļā “Normatīvo aktu projekti” 00.00.2017. tika publicēts paziņojums par sabiedrības līdzdalības iespējām. |
| 2. | Sabiedrības līdzdalība projekta izstrādē | Noteikumu projekts kopā ar sākotnējās ietekmes novērtējuma ziņojumu (anotāciju) 00.00.2017. ievietots ministrijas tīmekļvietnē [www.tm.gov.lv](http://www.tm.gov.lv) sadaļā “Sabiedrības līdzdalība”, aicinot sabiedrību izteikt savu viedokli, iesniedzot ministrijai priekšlikumus rakstiskā veidā. |
| 3. | Sabiedrības līdzdalības rezultāti |  |
| 4. | Cita informācija |  |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Tieslietu ministrija, Dienests, Tiesu administrācija zemesgrāmatu nodaļas. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiek veidotas, esošās institūcijas netiek likvidētas vai reorganizētas. |
| 3. | Cita informācija | Nav |

Anotācijas V sadaļa – projekts šo jomu neskar.

Iesniedzējs:

Tieslietu ministrijas

valsts sekretārs Raivis Kronbergs

10.02.2017. 11:56

2053

I.Reizina

67046137; Ingrida.Reizina@tm.gov.lv